
[bookmark: _Hlk83210929]
Käesoleva notariaalakti on koostanud ja tõestanud Tallinna notar Annika Kuimet videosilla vahendusel ja notaribüroos Eesti Vabariigis Tallinnas Maakri tn 30 _______________ kahe tuhande kahekümne kuuendal aastal (__.__.2026.a.) ning selles notariaalaktis osalejad on

osaühing Priimo Mets, registrikood 10359883, aadress Rapla maakond Kohila vald Sutlema küla Metsapunkti tee 1 (e-posti aadress: priimo.mets@priimo.ee), edaspidi nimetatud Müüja, mille esindajana tegutseb registrikaardile kantud juhatuse liige Aivo Mündel, isikukood 36406240314, kelle isikusamasus on tuvastatud PPA elektroonilise andmebaasi alusel,
Kaugtõestus ja kelle asukoht on kaugtõestamise hetkel tema enda ütluste kohaselt _______
[bookmark: _Hlk495309915]
Osaühing Priimo Puit, registrikood 10363241, aadress Rapla maakond Rapla vald Iira küla Metsamajandi (e-posti aadress: priimo.puit@priimo.ee), edaspidi nimetatud Omanik, mille esindajana tegutseb registrikaardile kantud juhatuse liige Aivo Mündel, isikukood 36406240314, kelle isikusamasus on tuvastatud PPA elektroonilise andmebaasi alusel,
Kaugtõestus ja kelle asukoht on kaugtõestamise hetkel tema enda ütluste kohaselt _______

Eesti Vabariik, edaspidi nimetatud Ostja, tegutsedes Kliimaministeeriumi kaudu, kui riigivara valitseja, omakorda tegutsedes Transpordiameti kaudu, mis on registreeritud riigi- ja kohaliku omavalitsuse asutuste riiklikus registris registrikoodiga 70001490, aadress Tallinn Valge tn 4, e-posti aadress Tauno.Seepter@transpordiamet.ee, mille esindajana tegutseb notariaalaktile lisatud volikirja alusel Tauno Seepter, isikukood 36405282789, kelle isikusamasus on tuvastatud PPA andmebaasi alusel ning kelle asukoht on kaugtõestamise hetkel tema enda ütluste kohaselt Tallinn. 

Swedbank AS, registrikood 10060701, aadress Tallinn Liivalaia tn 34 (e-posti aadress: otsusera@swedbank.ee), edaspidi nimetatud Hüpoteegipidaja, mille esindajana tegutseb notariaalakti tõestajale esitatud volikirja alusel ______________, isikukood _______________, kelle isikusamasus on tuvastatud PPA elektroonilise andmebaasi alusel // kelle isik on notariaalakti tõestajale tuntud,
Kaugtõestus ja kelle asukoht on kaugtõestamise hetkel tema enda ütluste kohaselt _______

Hübriidtõestus
_______________ ja _______________ sõlmivad ja allkirjastavad käesoleva lepingu notaribüroos paberdokumendina ning _______________ ja _______________ osalevad käesoleva lepingu sõlmimisel kaugtõestamise teel digitaalallkirja andes.

Osalejad sõlmivad lepingu alljärgnevas:
[bookmark: _Hlk155088851]
1. LEPINGU ESE 1 JA REGISTRITE SEIS

1.1. Lepingu esemeks 1 on kinnistusregistri registriossa nr 1275737 kantud kinnistu, nimetusega Remmelga, koos oluliste osade ja päraldistega. Eelnimetatud kinnistu kohta avatud kinnistusregistri registriosa andmed on:
1.1.1. Esimeses jaos (kinnistu koosseis) – maatükk katastritunnusega 50401:001:1552, asukohaga Rapla maakond Märjamaa vald Varbola küla Remmelga, pindalaga 53533,0 m², sihtotstarbega maatulundusmaa (100%).
1.1.2. Teises jaos (omanik) – osaühing Priimo Mets (registrikood 10359883).
1.1.3. Kolmandas jaos (koormatised ja kitsendused) – kehtivaid kandeid ei ole.
1.1.4. Neljandas jaos (hüpoteegid) – kehtivaid hüpoteegi kandeid ei ole.
1.2. Maa-ameti maakatastri kitsenduste kaardi andmetel kehtivad katastriüksuse 50401:001:1552 suhtes järgmised kitsendused (piiranguvööndid):
1. Avalikult kasutatava tee kaitsevöönd: ulatus: 28675,52 m²; nähtus: Maantee(Euroopa teedevõrgu maantee); seisund: kehtiv.
1. Eesvoolu kaitsevöönd: ulatus: 9228,42 m²; nähtus: Maaparandussüsteemi eesvool kuni 10km² (Varbola-Keskuse1); seisund: kehtiv.
1. Maaparandushoiu-ala: ulatus: 47481,37 m²; nähtus: Maaparandussüsteemi maa-ala; seisund: kehtiv.
1. Ranna või kalda veekaitsevöönd: ulatus: 1110,90 m²; nähtus: Maaparandussüsteemi eesvool kuni 10km² (Varbola-Keskuse1); seisund: kehtiv.
1. Uuringu ala: ulatus: 53532,69 m²; nähtus: Uuringu ala (geoloogiline) (Rapla- ja Pärnumaa maavarade teemaplan uuringuruum); seisund: kehtiv.
1.3. Riikliku ehitisregistri andmetel katastriüksusel 50401:001:1552 ehitisi ei paikne. 

2. KINNISTUTE JAGAMINE JA LEPINGU ESEMED 2 JA 3

[bookmark: _Hlk155089175][bookmark: _Hlk155088831]Kinnistusregistri seis
2.1. Kinnisturegistri registriossa nr 179737 kantud kinnistu, nimetusega Maiste II, kohta avatud kinnistusregistri registriosa andmed on:
2.1.1. Esimeses jaos (kinnistu koosseis) – 
1. maatükk katastritunnusega 50201:001:1188, asukohaga Rapla maakond Märjamaa vald Päärdu küla Maistemetsa, pindalaga 42958,0 m², sihtotstarbega maatulundusmaa (100%);
1. maatükk katastritunnusega 50201:001:1187, asukohaga Rapla maakond Märjamaa vald Päärdu küla 4 Tallinna-Pärnu-Ikla tee, pindalaga 5511,0 m², sihtotstarbega transpordimaa (100%).
2.1.2. Teises jaos (omanik) – Osaühing Priimo Mets, Kohila vald, registrikood 10359883.
2.1.3. Kolmandas jaos (koormatised ja kitsendused) – kehtivaid kandeid ei ole.
2.1.4. Neljandas jaos (hüpoteegid) – 
2.1.4.1. 1) Hüpoteek summas kaheksakümmend tuhat krooni intressimääraga kuusteist (16) % aastas ja kõrvalnõuete suurusega kakskümmend viis tuhat (25000) krooni Aktsiaselts Hansapank (Tallinn, reg.kood 10060701) kasuks kinnistu igakordse omaniku kohustusega allutada kinnistu kohesele sundtäitmisele vastavalt Täitemenetluse seadustiku § 1 lg 1 p 14. 
2.1.4.2. 2) Hüpoteek summas 5 765 000,00 krooni Swedbank AS (registrikood 10060701) kasuks. Kinnistu igakordne omanik on kohustatud alluma kohesele sundtäitmisele hüpoteegiga tagatud nõude rahuldamiseks. Kaaskoormatud kinnistud: 50537; 60337; 261437; 345537; 356937; 406737; 463537; 507037; 560737; 1398537; 1472837; 1491737; 1736237; 1775536; 1776336; 1776436; 1777937; 1793137; 1819037; 1833437; 2132937; 2316237; 2325137; 2328537; 2395737; 2877537; 2942037. Kaaskoormatud Harju Maakohtu kinnistusosakonna Harju kinnistusjaoskonna kinnistud: 3349202, 7479402. 

Kinnistu jagamine
2.2. Müüja on otsustanud jagada käesoleva lepingu punktis 2.1. nimetatud kinnistu kaheks (2) iseseisvaks kinnistuks selliselt, et tekib:
2.2.1. kinnistu, nimetusega Maiste II, mille koosseisu kuulub maatükk katastritunnusega 50201:001:1188, asukohaga Rapla maakond Märjamaa vald Päärdu küla Maistemetsa, pindalaga 42958,0 m², sihtotstarbega maatulundusmaa (100%);
2.2.2. kinnistu, mille koosseisu kuulub maatükk katastritunnusega 50201:001:1187, asukohaga Rapla maakond Märjamaa vald Päärdu küla 4 Tallinna-Pärnu-Ikla tee, pindalaga 5511,0 m², sihtotstarbega transpordimaa (100%).
2.3. Müüja hindab käesoleva lepingu punktis 2.1. nimetatud kinnistu jagamisel tekkiva uue, lepingu punktis 2.2.2. nimetatud kinnistu väärtuseks viis tuhat kaheksasada kaheksakümmend kaks eurot (5 882 €).

Lepingu ese 2
2.4. Lepingu esemeks 2 on käesoleva lepingu punktis 2.2.2. nimetatud kinnistu asukohaga Rapla maakond Märjamaa vald Päärdu küla 4 Tallinna-Pärnu-Ikla tee, koos selle oluliste osadega ja päraldistega. 
2.5. Maa-ameti maakatastri kitsenduste kaardi andmetel kehtivad katastriüksuse 50201:001:1187 suhtes järgmised kitsendused (piiranguvööndid):
1. Avalikult kasutatava tee kaitsevöönd: ulatus: 5511,25 m²; nähtus: Maantee(Euroopa teedevõrgu maantee); seisund: kehtiv.
1. Uuringu ala: ulatus: 5511,25 m²; nähtus: Uuringu ala (geoloogiline) (Rapla- ja Pärnumaa maavarade teemaplan uuringuruum); seisund: kehtiv.
2.6. Riikliku ehitisregistri andmetel katastriüksusel 50201:001:1187 ehitisi ei paikne. 

[bookmark: _Hlk155089260]Kokkulepped hüpoteekide kohta
2.7. Müüja ja Hüpoteegipidaja lepivad kokku, et jagatavat kinnistut (nimetatud lepingu punktis 2.1.) koormav hüpoteek (nimetatud punktis lepingu 2.1.4.1.) jääb koormama ainult jagamisel alles jäävat kinnistut (nimetatud lepingu punktis 2.2.1.) ning see ei hakka koormama jagamisel tulemusena tekkivat kinnistut (nimetatud lepingu punktis 2.2.2.).
2.8. Müüja ja Hüpoteegipidaja lepivad kokku, et jagatavat kinnistut (nimetatud lepingu punktis 2.1.) koormav ühishüpoteek (nimetatud punktis lepingu 2.1.4.2.) jääb koormama ainult jagamisel alles jäävat kinnistut (nimetatud lepingu punktis 2.2.1.) ning see ei hakka koormama jagamisel tulemusena tekkivat kinnistut (nimetatud lepingu punktis 2.2.2.).

Kinnistusregistri seis
2.9. Kinnisturegistri registriossa nr 1472837 kantud kinnistu, nimetusega Pipra-Uuetoa I, kohta avatud kinnistusregistri registriosa andmed on:
2.9.1. Esimeses jaos (kinnistu koosseis) – 
1. maatükk katastritunnusega 50201:001:1183, asukohaga Rapla maakond Märjamaa vald Päärdu küla Pipra, pindalaga 139117,0 m², sihtotstarbega maatulundusmaa (100%);
1. maatükk katastritunnusega 50201:001:1184, asukohaga Rapla maakond Märjamaa vald Päärdu küla 4 Tallinna-Pärnu-Ikla tee, pindalaga 2850,0 m², sihtotstarbega  transpordimaa (100%).
2.9.2. Teises jaos (omanik) – OÜ Priimo Mets (Kohila vald, reg.kood 10359883).
2.9.3. Kolmandas jaos (koormatised ja kitsendused) – kehtivaid kandeid ei ole.
2.9.4. Neljandas jaos (hüpoteegid) – 
2.9.4.1. 1) Hüpoteek summas 900 000,00 krooni Swedbank AS (registrikood 10060701) kasuks. Kinnistu igakordne omanik on kohustatud alluma kohesele sundtäitmisele hüpoteegiga tagatud nõude rahuldamiseks. Kaaskoormatud kinnistud: 356937; 2316237. 
2.9.4.2. 2) Hüpoteek summas 5 765 000,00 krooni Swedbank AS (registrikood 10060701) kasuks. Kinnistu igakordne omanik on kohustatud alluma kohesele sundtäitmisele hüpoteegiga tagatud nõude rahuldamiseks. Kaaskoormatud kinnistud: 50537; 60337; 179737; 261437; 345537; 356937; 406737; 463537; 507037; 560737; 1398537; 1491737; 1736237; 1775536; 1776336; 1776436; 1777937; 1793137; 1819037; 1833437; 2132937; 2316237; 2325137; 2328537; 2395737; 2877537; 2942037. Kaaskoormatud Harju Maakohtu kinnistusosakonna Harju kinnistusjaoskonna kinnistud: 3349202, 7479402. 

Kinnistu jagamine
2.10. Müüja on otsustanud jagada käesoleva lepingu punktis 2.9. nimetatud kinnistu kaheks (2) iseseisvaks kinnistuks selliselt, et tekib:
2.10.1. kinnistu, nimetusega Pipra-Uuetoa I, mille koosseisu kuulub maatükk katastritunnusega 50201:001:1183, asukohaga Rapla maakond Märjamaa vald Päärdu küla Pipra, pindalaga 139117,0 m², sihtotstarbega maatulundusmaa (100%);
2.10.2. kinnistu, mille koosseisu kuulub maatükk katastritunnusega 50201:001:1184, asukohaga Rapla maakond Märjamaa vald Päärdu küla 4 Tallinna-Pärnu-Ikla tee, pindalaga 2850,0 m², sihtotstarbega  transpordimaa (100%).
2.11. Müüja hindab käesoleva lepingu punktis 2.9. nimetatud kinnistu jagamisel tekkiva uue, lepingu punktis 2.10.2. nimetatud kinnistu väärtuseks kolm tuhat seitsesada kaksteist eurot (3 712 €).

Lepingu ese 3
2.12. Lepingu esemeks 2 on käesoleva lepingu punktis 2.10.2. nimetatud kinnistu asukohaga Rapla maakond Märjamaa vald Päärdu küla 4 Tallinna-Pärnu-Ikla tee, koos selle oluliste osadega ja päraldistega. 
2.13. Maa-ameti maakatastri kitsenduste kaardi andmetel kehtivad katastriüksuse 50201:001:1184 suhtes järgmised kitsendused (piiranguvööndid):
1. Avalikult kasutatava tee kaitsevöönd: ulatus: 2850,19 m²; nähtus: Maantee(Euroopa teedevõrgu maantee); seisund: kehtiv.
1. Uuringu ala: ulatus: 2850,19 m²; nähtus: Uuringu ala (geoloogiline) (Rapla- ja Pärnumaa maavarade teemaplan uuringuruum); seisund: kehtiv.
2.14. Riikliku ehitisregistri andmetel katastriüksusel 50201:001:1184 ehitisi ei paikne. 

Kokkulepped hüpoteekide kohta
2.15. Müüja ja Hüpoteegipidaja lepivad kokku, et jagatavat kinnistut (nimetatud lepingu punktis 2.9.) koormav ühishüpoteek (nimetatud punktis lepingu 2.9.4.1.) jääb koormama ainult jagamisel alles jäävat kinnistut (nimetatud lepingu punktis 2.10.1.) ning see ei hakka koormama jagamisel tulemusena tekkivat kinnistut (nimetatud lepingu punktis 2.10.2.).
2.16. Müüja ja Hüpoteegipidaja lepivad kokku, et jagatavat kinnistut (nimetatud lepingu punktis 2.9.) koormav ühishüpoteek (nimetatud punktis lepingu 2.9.4.2.) jääb koormama ainult jagamisel alles jäävat kinnistut (nimetatud lepingu punktis 2.10.1.) ning see ei hakka koormama jagamisel tulemusena tekkivat kinnistut (nimetatud lepingu punktis 2.10.2.).

2.17. Lepingu ese 1, lepingu ese 2 ja lepingu ese 3 edaspidi koos nimetatud lepingu ese.

2.18. Kinnistusregistrist nähtuvad andmed on notariaalakti tõestaja kontrollinud e-notari kaudu kinnistusraamatu elektroonilises andmebaasis käesoleva lepingu tõestamise päeval enne lepingu tõestamist.

2.19. Maa-ameti kitsenduste kaardi ja ehitisregistri andmed on notariaalakti tõestaja kontrollinud e-notari kaudu vastavate registrite elektroonilistes andmebaasides käesoleva lepingu tõestamise päeval enne lepingu tõestamist.

3. OSALEJATE KINNITUSED

3.1. Müüja kinnitab, et:
3.1.1. Käesolevas lepingus toodud andmed lepingu eseme kohta on tõesed ja õiged ning selle suhtes ei ole kinnistusosakonnale esitatud kinnistamisavaldusi. 
3.1.2. Kuni käesoleva lepingu sõlmimiseni ei ole lepingu eset kellelegi võõrandatud ega koormatud ühegi käesolevas lepingus nimetamata kolmandale isikule kuuluva õigusega (s.h. kinnistusraamatusse mittesissekandekohustusliku kolmanda isiku õigusega nagu näiteks üüri-, rendi- või muud kasutuslepingud), samuti ei ole sõlmitud mingeid võlaõiguslikke kokkuleppeid selle võõrandamiseks ja/või koormamiseks. Ühtlasi kohustub Müüja kuni Ostja lepingu eseme omanikuna kinnistusraamatusse kandmiseni selliseid kokkuleppeid mitte sõlmima. 
3.1.3. Lepingu ese ei ole arestitud, selle suhtes ei ole vaidlusi ega kehti mingeid keelde.
3.1.4. Müüjale teadaolevalt ei kehti lepingu eseme suhtes mingeid käesolevas lepingus nimetamata muinsuskaitsealaseid, looduskaitsealaseid ega muid piiranguid, samuti, et lepingu eseme suhtes ei ole algatatud kaitse alla võtmise menetlust ning Müüja ei ole saanud kaitsekohustuse teatist.
3.1.5. Lepingu eseme suhtes 
· ei ole kehtestatud detailplaneeringut.
· kehtiva detailplaneeringu kohaselt ei läbi seda avalikuks kasutamiseks määratav olemasolev või kavandatav tee.
3.1.6. Lepingu eseme koosseisu kuuluval maatükil ei paikne ehitisi. 
3.1.7. Lepingu esemel on vahetu juurdepääs avalikult kasutatavalt teelt.
3.1.8. Lepingu esemel ei ole mingeid Müüjale teadaolevaid varjatud puudusi, millest Müüja ei ole Ostjale teatanud või mida Ostja ei saanud märgata ülevaatuse teostamisel.
3.1.9. Kuni käesoleva lepingu sõlmimise päevani on tasutud kõik lepingu eseme eest tasumisele kuuluvad maksud ning kantud avalikud koormatised, mille tasumise tähtpäev on saabunud. Müüjale ei ole esitatud mingeid ettekirjutusi ega pretensioone, mille täitmata jätmise tõttu võivad elektri, vee, kanalisatsiooni ja muid sarnaseid olmeteenuseid osutavad asutused lõpetada nimetatud teenuste osutamise.
3.1.10. Käesoleva lepingu sõlmimine ei kahjusta Müüja majanduslikku seisundit ega võlausaldajate huve.
3.1.11. Müüja suhtes ei ole välja kuulutatud pankrotti, samuti ei ole määratud ajutist pankrotihaldurit ega algatatud saneerimis- või likvideerimismenetlust.
3.1.12. Tema esindaja esindusõigus on kehtiv ning tal on olemas kõik käesoleva lepingu sõlmimiseks vajalikud äriühingusisesed nõusolekud, volitused ja kooskõlastused.
3.1.13. Äriregistrist nähtuvad andmed Müüja tegelike kasusaajate kohta on õiged ning ükski Müüja tegelik kasusaaja ega juhatuse liige, samuti nimetatud isiku pereliige ega lähedane kaastöötaja ei ole praegu ega ole viimase 12 kuu jooksul olnud riikliku taustaga isik Rahapesu ja terrorismi rahastamise tõkestamise seaduse tähenduses.

3.2. Ostja kinnitab, et:
3.2.1. Ostja on üle vaadanud lepingu eseme koosseisu kuuluvad maaüksused.
3.2.2. Käesoleva lepingu sõlmimise aluseks on Transpordiameti 29.10.2026.a. käskkiri nr 
1.1-3/26/681 (Riigitee avalikuks kasutamiseks vajaliku kinnisasja osa omandamine), Transpordiameti 21.10.2026.a. käskkiri nr 1.1-3/26/664 (Riigitee avalikuks kasutamiseks vajaliku kinnisasja osa omandamine) ja Transpordiameti 21.10.2026.a. käskkiri nr 
1.1-3/26/661 (Riigitee avalikuks kasutamiseks vajaliku kinnisasja osa omandamine).
3.2.3. Lepingu ese 1 omandatakse riigitee 4 Tallinn Pärnu Ikla km 78,8-99,0 asuva Konuvere Pärnu Jaagupi lõigu ehitamiseks ja teenindamiseks. Lepingu ese 2 omandatakse riigitee 4 Tallinn – Pärnu – Ikla km 41,9-62,0 asuva Kernu – Päädevalõigu ehitamiseks ja teenindamiseks. Lepingu ese 3 omandatakse riigitee 4 Tallinn Pärnu Ikla km 78,8-99,0 asuva Konuvere Pärnu Jaagupi lõigu ehitamiseks ja teenindamiseks.
3.2.4. Käesoleva lepingu sõlmimisele eelnenud toimingud on tehtud kooskõlas riigivaraseaduse, kinnisasja  avalikes huvides omandamise seaduse ja muude riigile vara omandamist reguleerivate õigusaktidega.
3.2.5. Tema esindaja volitused on kehtivad ning tal on olemas kõik käesoleva lepingu sõlmimiseks vajalikud äriühingusisesed nõusolekud, volitused ja kooskõlastused.

3.3. Hüpoteegipidaja kinnitab, et tema esindaja volitused on kehtivad ning tal on olemas kõik käesoleva lepingu sõlmimiseks vajalikud äriühingusisesed nõusolekud, volitused ja kooskõlastused.

4. LEPINGU ESEME MÜÜK JA OSTUHIND

4.1. Lepingu eseme 1 omandamisel tasub Ostja Müüjale vastavalt kinnisasja avalikes huvides omandamise seadusele (edaspidi KAHOS) alljärgnevad tasud:
4.1.1. tasu kinnisasja eest vastavalt Osaühing Kinnisvaraekspert (registrikood 10708639) poolt koostatud hindamisaruandele nr 2605-10676-21/AT summas 16 060 eurot (0,30 eurot/m²);
4.1.2. tasu kasvava metsa eest summas 8 129 eurot;
4.1.3. saamata jääv tulu summas 1 985 eurot;
4.1.4. motivatsioonitasu, KAHOS § 15 lg 3 kohaselt 0,8-kordne Statistikaameti avaldatud tehingule eelneva aasta keskmine brutokuupalk, summas 5 235 eurot;
4.1.5. täiendav hüvitis asjaajamisega kaasnevate kulude eest KAHOS § 17 lg 1 kohaselt Statistikaameti avaldatud tehingule eelneva aasta keskmisele brutotunnipalgale 16 tunni eest vastavas summas 210 eurot.
4.2. Müüja ja Ostja on kokku leppinud, et lepingu punktis 4.1. (neli üks) alapunktides 4.1.1., 4.1.2., 4.1.3., 4.1.4. ja 4.1.5. nimetatud tasud tasub Ostja Müüjale 20 (kahekümne) päeva jooksul arvates käesoleva lepingu sõlmimisest kogusummas kolmkümmend üks tuhat kuussada üheksateist eurot (31 619 eurot) osaühing Priimo Mets kontole EE242200001120079907.

4.3. Lepingu eseme 2 omandamisel tasub Ostja Müüjale vastavalt kinnisasja avalikes huvides omandamise seadusele (edaspidi KAHOS) alljärgnevad tasud:
4.3.1. tasu kinnisasja eest vastavalt Osaühing Kinnisvaraekspert (registrikood 10708639) poolt koostatud hindamisaruandele nr 2601-10676-04/AT summas 1 650 eurot (0,30 eurot/m²);
4.3.2. tasu kasvava metsa eest summas 440 eurot;
4.3.3. saamata jääv tulu summas 1 860 eurot;
4.3.4. motivatsioonitasu, KAHOS § 15 lg 3 kohaselt 0,8-kordne Statistikaameti avaldatud tehingule eelneva aasta keskmine brutokuupalk, summas 1 722 eurot;
4.3.5. täiendav hüvitis asjaajamisega kaasnevate kulude eest KAHOS § 17 lg 1 kohaselt Statistikaameti avaldatud tehingule eelneva aasta keskmisele brutotunnipalgale 16 tunni eest vastavas summas 210 eurot.
4.4. Müüja ja Ostja on kokku leppinud, et lepingu punktis 4.3. (neli kolm) alapunktides 4.3.1., 4.3.2., 4.3.3., 4.3.4. ja 4.3.5. nimetatud tasud tasub Ostja Müüjale 20 (kahekümne) päeva jooksul arvates käesoleva lepingu sõlmimisest kogusummas viis tuhat kaheksasada kaheksakümmend kaks eurot (5 882 eurot) osaühing Priimo Mets kontole EE242200001120079907.

4.5. Lepingu eseme 3 omandamisel tasub Ostja Müüjale vastavalt kinnisasja avalikes huvides omandamise seadusele (edaspidi KAHOS) alljärgnevad tasud:
4.5.1. tasu kinnisasja eest vastavalt Osaühing Kinnisvaraekspert (registrikood 10708639) poolt koostatud hindamisaruandele nr 2601-10676-02/AT summas 910 eurot (0,32 eurot/m²);
4.5.2. tasu kasvava metsa eest summas 520 eurot;
4.5.3. saamata jääv tulu summas 350 eurot;
4.5.4. motivatsioonitasu, KAHOS § 15 lg 3 kohaselt 0,8-kordne Statistikaameti avaldatud tehingule eelneva aasta keskmine brutokuupalk, summas 1 722 eurot;
4.5.5. täiendav hüvitis asjaajamisega kaasnevate kulude eest KAHOS § 17 lg 1 kohaselt Statistikaameti avaldatud tehingule eelneva aasta keskmisele brutotunnipalgale 16 tunni eest vastavas summas 210 eurot.
4.6. Müüja ja Ostja on kokku leppinud, et lepingu punktis 4.5. (neli viis) alapunktides 4.5.1., 4.5.2., 4.5.3., 4.5.4. ja 4.5.5. nimetatud tasud tasub Ostja Müüjale 20 (kahekümne) päeva jooksul arvates käesoleva lepingu sõlmimisest kogusummas kolm tuhat seitsesada kaksteist eurot (3 712 eurot) osaühing Priimo Mets kontole EE242200001120079907.

4.7. Tasumisega viivitamisel on Müüjal õigus nõuda Ostjalt viivist null koma null kolmkümmend protsenti (0,030%) tähtajaks tasumata summalt iga viivitatud päeva eest.
4.8. Notariaalakti tõestaja on osalejatele selgitanud, et Ostjale on ohtlik ostuhinna tasumine Müüjale enne, kui Ostja on kinnistu omanikuna kinnistusraamatusse sisse kantud. Notarikontot on võimalik kasutada selliselt, et enne lepingu sõlmimist hoiustatakse ostuhind notarikontole ning notar väljastab selle Müüjale alles siis, kui Ostja on omanikuna kinnistusraamatusse sisse kantud. Müüjale on ohtlik omandi üleandmise asjaõiguslepingu sõlmimine enne ostuhinna täielikku tasumist, samuti seda, et lepingu esemele oleks võimalik ostuhinna tasumata osa tasumise tagamiseks seada hüpoteek Müüja kasuks. Vaatamata sellele soovivad Müüja ja Ostja sõlmida käesoleva lepingu selles toodud tingimustel.

5. LEPINGU ESEME VALDUSE ÜLEANDMINE

Müüja ja Ostja lepivad kokku, et lepingu eseme otsene valdus läheb Ostjale üle käesoleva lepingu sõlmimisega. Lepingu eseme päraldiseks olevad dokumendid on Ostjale üle antud enne käesoleva lepingu sõlmimist. Lepingu eseme juhusliku hävimise ja kahjustumise riisiko läheb Ostjale üle otsese valduse üleandmisel.

6. ASJAÕIGUSLEPINGUD JA KINNISTAMISAVALDUS

6.1. Müüja ja Ostja on kokku leppinud lepingu eseme 1 omandi üleandmises. Müüja lubab ja Ostja avaldab soovi kustutada kinnistusregistri registriosa nr 1275737 teises jaos senine kanne Müüja kohta ning ainuomanikuna sisse kanda Eesti Vabariik.

6.2. Müüja on otsustanud jagada kinnistusregistri registriossa nr 179737 kantud kinnistu ning avaldab soovi kanda kinnistusraamatusse alljärgnevad õigusmuudatused:
6.2.1. kustutada registriosa esimeses jaos katastriüksus, katastritunnusega 50201:001:1187, asukohaga Rapla maakond Märjamaa vald Päärdu küla 4 Tallinna-Pärnu-Ikla tee, pindalaga 5511,0 m², sihtotstarbega transpordimaa (100%), ning muud kanded jätta muutmata;
6.2.2. avada jagamisel tekkivale kinnistule iseseisev registriosa, mille esimesse jakku kanda katastriüksus katastritunnusega 50201:001:1187, asukohaga Rapla maakond Märjamaa vald Päärdu küla 4 Tallinna-Pärnu-Ikla tee, pindalaga 5511,0 m², sihtotstarbega transpordimaa (100%); teise jakku kanda omanikuna osaühing Priimo Mets (registrikood 10359883); kolmandasse jakku ja neljandasse jakku kandeid mitte teha.
6.3. Müüja ja Ostja on kokku leppinud lepingu eseme 2 omandi üleandmises. Müüja lubab ja Ostja avaldab soovi kustutada käesoleva lepingu punkti 6.2.2. kohaselt avatava registriosa (katastritunnus 50201:001:1187) teises jaos senine kanne Müüja kohta ning ainuomanikuna sisse kanda Eesti Vabariik.

6.4. Müüja on otsustanud jagada kinnistusregistri registriossa nr 1472837 kantud kinnistu ning avaldab soovi kanda kinnistusraamatusse alljärgnevad õigusmuudatused:
6.4.1. kustutada registriosa esimeses jaos katastriüksus, katastritunnusega 50201:001:1184, asukohaga Rapla maakond Märjamaa vald Päärdu küla 4 Tallinna-Pärnu-Ikla tee, pindalaga 2850,0 m², sihtotstarbega  transpordimaa (100%), ning muud kanded jätta muutmata;
6.4.2. avada jagamisel tekkivale kinnistule iseseisev registriosa, mille esimesse jakku kanda katastriüksus katastritunnusega 50201:001:1184, asukohaga Rapla maakond Märjamaa vald Päärdu küla 4 Tallinna-Pärnu-Ikla tee, pindalaga 2850,0 m², sihtotstarbega  transpordimaa (100%); teise jakku kanda omanikuna osaühing Priimo Mets (registrikood 10359883); kolmandasse jakku ja neljandasse jakku kandeid mitte teha.
6.5. Müüja ja Ostja on kokku leppinud lepingu eseme 3 omandi üleandmises. Müüja lubab ja Ostja avaldab soovi kustutada käesoleva lepingu punkti 6.4.2. kohaselt avatava registriosa (katastritunnus 50201:001:1184) teises jaos senine kanne Müüja kohta ning ainuomanikuna sisse kanda Eesti Vabariik.

7. NOTARIAALAKTI TÕESTAJA POOLT OSALEJATELE ANTUD SELGITUSED

7.1. Kinnistu jagamine loetakse toimunuks kande tegemisega kinnistusraamatusse ning Ostja saab lepingu eseme omanikuks kande tegemisega kinnistusraamatusse, mitte käesoleva lepingu sõlmimisega. Hüpoteek tekib kande tegemisega kinnistusraamatusse, mitte käesoleva lepingu sõlmimisega ning hüpoteek lõpeb kande kustutamisega kinnistusraamatust, mitte tagatava nõude lõppemisega. Kande tegemise eelduseks on riigilõivu tasumine riigilõivuseaduses ettenähtud suuruses.
7.2. Kinnistusraamatusse kantud andmete õigsust eeldatakse (asjaõigusseaduse § 56). Ehitisregistri andmetel on informatiivne ja statistiline tähendus (ehitusseadustiku § 61 lg 1). Kitsenduste kaardi andmed ei tekita kitsendusi, vaid kajastavad kitsenduste olemasolu ning lisaks kaardile kajastatutele võib esineda ka muid kitsendusi ja kaardil kajastatud kitsendus võib tegelikkuses mitte eksisteerida, kitsenduste väljaselgitamiseks võib objekti omanik tellida katastrimõõdistamise (maakatastriseadusse § 19¹).
7.3. Hilisemate vaidluste ärahoidmiseks tuleb käesolevasse lepingusse märkida kõik lepinguga seotud kokkulepped. Vastavalt võlaõigusseaduse § 11 lg 3 tuleb lepinguga samas notariaalselt tõestatud vormis sõlmida ka kokkulepped kõrvalkohustuste kohta. Tsiviilseadustiku üldosa seaduse § 83 lg 1 kohaselt on seaduses sätestatud vormi järgimata jätmise korral tehing tühine, kui seadusest või vormi nõudmise eesmärgist ei tulene teisiti. 
7.4. Asjaõigusseaduse § 119 järgi peab tehing, millega kohustutakse omandama või võõrandama kinnisasja, olema notariaalselt tõestatud. Eelnimetatud vorminõuet järgimata tehtud kohustustehing muutub kehtivaks, kui tehingu täitmiseks on sõlmitud asjaõigusleping ja tehtud vastav kanne kinnistusraamatusse. 
7.5. Tsiviilseadustiku üldosa seaduse § 58 ja võlaõigusseaduse § 211 kohaselt peab müüja ostjale lepingu eseme otsese valduse üle andmise ajal üle andma ka lepingu eseme päraldisteks olevad dokumendid (lepingu eseme valdamise ja ehitamise kohta käivad dokumendid, kaardid ja plaanid) ja lepingu eseme valdamiseks, kasutamiseks ja käsutamiseks vajalikud dokumendid (asja juurde kuuluvad dokumendid). Kui müüjal on huvi jätta dokumendi originaal endale, peab ta ostjale viimase nõudmisel andma dokumendi originaali asemel ärakirja või väljavõtte.
7.6. Asja juhusliku hävimise ja kahjustumise riisiko läheb ostjale üle asja üleandmisega (võlaõigusseaduse § 214 lg 2), kui ei ole kokkulepitud teisiti.
7.7. Teisele isikule kuuluval kinnisasjal paiknev õiguslikul alusel püstitatud tehnovõrk või -rajatis (kütte-, veevarustus- või kanalisatsioonitorustik, telekommunikatsiooni- või elektrivõrk, nõrkvoolu-, küttegaasi- või elektripaigaldis või surveseadmestik ja nende teenindamiseks vajalik ehitis) ei ole kinnisasja oluline osa (AÕS § 158).
7.8. Vastavalt maakatastriseaduse § 201 on notar kohustatud kümne päeva jooksul pärast kinnistu või selle mõttelise osa võõrandamise tehingu tõestamist esitama katastripidajale tehingu õiendi, kus kajastatakse järgmised andmed: 1) notariaalregistri number; 2) tehingu liik (müük, vahetus, kinge või muu); 3) tehinguobjekti kinnistu number (numbrid) ja katastritunnus(ed); 4) tehinguobjekti liik (kinnisasi, hoonestusõigus, korteriomand või korterihoonestusõigus); 5) tehinguobjekti omandiosa suurus; 6) tehingu sooritamise kuupäev; 7) tehingu hind, selle puudumisel tehinguväärtus; 8) andmed tehingu poolte kohta (isiku liik, tehingu osapoolte arv); 9) andmed koormatiste olemasolu kohta, välja arvatud juhul, kui kinnistusraamatu andmed koormatiste olemasolu kohta on katastripidajale elektrooniliselt kättesaadavad; 10) andmed kinnistu hoonestatuse kohta, välja arvatud juhul, kui need on katastripidajale elektrooniliselt kättesaadavad.
Lepingutingimustele mittevastavus
7.9. Võlaõigusseaduse § 218 kohaselt vastutab müüja asja lepingutingimustele mittevastavuse eest, kui mittevastavus on olemas juhusliku hävimise ja kahjustumise riisiko ülemineku ajal ostjale, isegi kui mittevastavus ilmneb hiljem. Müüja vastutab ka asja lepingutingimustele mittevastavuse eest, mis tekib pärast juhusliku hävimise ja kahjustumise riisiko üleminekut ostjale, kui asja lepingutingimustele mittevastavus tekkis müüja kohustuste rikkumisest tulenevalt. Müüja ei vastuta asja lepingutingimustele mittevastavuse eest, kui ostja lepingu sõlmimisel asja lepingutingimustele mittevastavust teadis või pidi teadma, samuti ei vastuta ta asjal avalike maksude ja muude avalike koormiste olemasolu eest.
7.10. Võlaõigusseaduse § 220 kohaselt peab ostja asja lepingutingimustele mittevastavusest müüjale teatama mõistliku aja jooksul pärast seda, kui ta asja lepingutingimustele mittevastavusest teada sai või pidi teada saama. Juhul, kui ostja ei teata müüjale lepingutingimustele mittevastavusest õigeaegselt, ei või ostja asja lepingutingimustele mittevastavusele tugineda. Kui teatamata jätmine on mõistlikult vabandatav, võib ostja siiski lepingutingimustele mittevastavusele tuginedes alandada makstavat tasu või nõuda, et müüja hüvitaks tekitatud kahju, välja arvatud saamata jäänud tulu.
7.11. Võlaõigusseaduse § 221 kohaselt võib ostja lepingutingimustele mittevastavusele tugineda sõltumata sellest, kas ta mittevastavusest õigeaegselt on teatanud siis, kui mittevastavus on tekkinud müüja tahtluse või raske hooletuse tõttu või müüja asja mittevastavusest või sellega seotud asjaoludest teadis või pidi teadma, kuid ei avaldanud seda ostjale.
7.12. Asja lepingutingimustele mittevastavuse korral võib ostja nõuda lepingu täitmisena asja parandamist (võlaõigusseadus § 108 ja 222), oma võlgnetava kohustuse täitmisest keelduda (võlaõigusseadus § 110), nõuda kahju hüvitamist (võlaõigusseadus § 115 ja 225) või alandada ostuhinda (võlaõigusseadus § 112 ja 224). Kui asja lepingutingimustele mittevastavus on oluline lepingurikkumine, võib ostja lepingust taganeda (võlaõigusseadus § 116 kuni 118 ja 223). Hinna alandamine ja lepingust taganemine toimuvad avalduse tegemisega teisele lepingupoolele (võlaõigusseadus § 112 lg 2 ja 188 lg 1).
7.13. Vastavalt võlaõigusseaduse § 222 lg 5 võib ostja juhul, kui ostja nõuab õigustatult parandamist ja müüja ei tee seda mõistliku aja jooksul, asja ise parandada või lasta seda teha ja nõuda müüjalt selleks tehtud mõistlike kulutuste hüvitamist. 
Aegumine
7.14. Vastavalt tsiviilseadustiku üldosa seaduse § 146 on tehingust tuleneva nõude aegumistähtaeg kolm aastat. Ehitise puuduse tõttu müügilepingust tulenev nõue ei aegu enne viie aasta möödumist ehitise valmimisest. Juhul, kui kohustatud isik rikkus oma kohustust tahtlikult, on eelnimetatud nõuete aegumistähtaeg kümme aastat. Pärast nõude aegumist võib kohustatud isik keelduda oma kohustuste täitmisest.
Maamaks
7.15. Vastavalt maamaksuseaduse § 8 lg 1 tekib maamaksukohustus jooksva aasta 1. jaanuaril ja maksuteade väljastatakse isikule, kes 1. jaanuari seisuga on kinnistusraamatu andmete kohaselt kinnisasja omanik, hoonestaja või kasutusvaldaja. Kuni 100-eurone maamaks mis tahes kohaliku omavalitsuse üksuses asuvalt maalt tasutakse 31. märtsiks. Maamaksust, mis ületab 100 eurot, tasutakse 31. märtsiks vähemalt pool, kuid mitte vähem kui 100 eurot. Ülejäänud osa maamaksust tasutakse hiljemalt 1. oktoobriks (maamaksuseaduse § 7 lg 1).

8. ORIGINAAL JA ÄRAKIRJADE VÄLJASTAMINE

8.1. Notariaalakt koostatakse ja allkirjastatakse ühes originaaleksemplaris, mis säilib notari büroos.
8.2. Käesoleva akti digitaalärakiri on osalejatele kättesaadav aadressidel www.eesti.ee ja www.notar.ee.
Hübriidtõestus
8.3. Notariaalakti paberkandjal eksemplar säilitatakse notari paberarhiivis ja digitaalne originaaldokument säilitatakse e-notari digitaalses notariaalarhiivis.
8.4. Käesoleva akti digitaalärakiri on osalejatele kättesaadav aadressidel www.eesti.ee ja www.notar.ee.
Kaugtõestus
8.5. Käesolev notariaalakt on koostatud ühes digitaalses originaaleksemplaris, mis on kasutusel elektroonilises käibes ning osalejatele kättesaadav riigiportaalis www.eesti.ee ja www.notar.ee. Notar teeb digitaalsest originaaldokumendist paberil kinnitatud ärakirja, mis jääb notari kätte hoiule. Osaleja soovil väljastatakse osalejale vajadusel paberkandjal ärakiri, mis asendab originaali.
8.6. Osalejate soovil neile käesoleva akti koostamise päeval notariaalakti kinnitatud ärakirju ei väljastata.
8.7. Osalejad paluvad notaril esitada lepingu ühe kinnitatud ärakirja ka kinnistusosakonnale. Notar esitab ärakirja kinnistusosakonnale ühe (1) tööpäeva jooksul arvates käesoleva lepingu tõestamisest. Ühtlasi volitavad osalejad notarit vajadusel esitama kinnistusosakonnale täiendavaid avaldusi ja täpsustusi, sealhulgas parandama/täiendama kinnistamisavaldust ulatuses, mis on seotud käesolevas lepingus osalejate poolt taotletavaga, kuid mis ei muuda notariaaldokumendi sisu.

9. LEPINGU SÕLMIMISEGA SEOTUD KULUD 

9.1. Lepingu sõlmimisega seotud kulud tasub Ostja.
9.2. Notari tasu tasutakse notaribüroos sularahas või maksekaardiga või kolme (3) tööpäeva jooksul arvates lepingu sõlmimisest pangaülekandega notari arveldusarvele. Notaril on õigus notariaaltoimingu tegemiseks esitatud ning tagastamisele kuuluvaid dokumente notari tasu tasumiseni kinni pidada. Notari tasu seaduse § 38 kohaselt on notari tasu maksmiseks kohustatud isik, kelle taotlusel või kelle huvides on notar tegutsenud või kelle tahteavalduse on notar tõestanud. Mitu kohustatud isikut vastutavad sama notariaaltoimingu eest notari tasu maksmisel solidaarselt. Notariaalakti tõestaja on osalejatele selgitanud, et osalejate kokkulepe notari tasu maksmise kohta on lepingu tõestamisel kehtiv vaid nende omavahelise kokkuleppena ning notaril on õigus lepingu tõestamise eest ettenähtud notari tasu sisse nõuda ükskõik milliselt osalejalt. 
9.3. Riigilõiv tasutakse ühe (1) tööpäeva jooksul arvates lepingu sõlmimisest Rahandusministeeriumi arvele ning notarile tuleb kinnistusosakonnale edastamiseks esitada riigilõivu tasumist tõendav nõuetekohane maksedokument. Riigilõivu tasumata jätmisel on riigilõivu võtjal õigus jätta käesolevas notariaalaktis sisalduv(ad) taotlus(ed) läbi vaatamata. 

[bookmark: _Hlk83210844]AINULT EESTIKEELSED OSALEJAD
Käesolev notariaalakt on osalejatele akti tõestaja juuresolekul ette loetud, antud enne heakskiitmist osalejatele tutvumiseks ja läbivaatamiseks, osalejate poolt heaks kiidetud ning seejärel akti tõestaja juuresolekul omakäeliselt alla kirjutatud.
Kaugtõestus
Käesolev notariaalakt on osalejatele akti tõestaja poolt videosilla vahendusel ette loetud, esitatud enne heakskiitmist ekraanil tutvumiseks ja läbivaatamiseks, osalejate poolt heaks kiidetud ning seejärel notariaalakti tõestaja ja osalejate poolt digitaalselt allkirjastatud.
Hübriidtõestus
Käesolev notariaalakt on notaribüroos viibinud osaleja(te)le akti tõestaja juuresolekul ette loetud, antud enne heakskiitmist osaleja(te)le tutvumiseks ja läbivaatamiseks, osaleja(te) poolt heaks kiidetud ning seejärel on notariaalakti paberkandjal eksemplar akti tõestaja juuresolekul notaribüroos olnud isiku(te) poolt omakäeliselt allkirjastatud.
Käesolev notariaalakt on videosilla vahendusel osaleja(te)le akti tõestaja poolt videosilla vahendusel ette loetud, esitatud enne heakskiitmist ekraanil tutvumiseks ja läbivaatamiseks, osaleja(te) poolt heaks kiidetud ning seejärel on notariaalakti digitaalne eksemplar notariaalakti tõestaja ja videosilla vahendusel osaleva(te) isiku(te) poolt digitaalselt allkirjastatud. 

Käesolevas dokumendis on __ lehte, mis on köidetud nööri ja reljeefpitseri abil.

Notari tasu jagamisel 25,70 eurot (tehinguväärtus 9 594 (5 882 + 3 712) eurot, notari tasu seaduse § 3, 5, 8, 22 ja 23 p 1).
Notari tasu võõrandamisel ja hüpoteegikokkuleppe tõestamisel 282,40 eurot (tehinguväärtus võõrandamisel 41 213 (31 619 + 5 882 + 3 712) eurot, hüpoteegikokkuleppe tõestamisel 43 108,39 (511,29 + 36 845,06 + 5 752,04) eurot, tehinguväärtus kokku 84 321,39 notari tasu seaduse § 3, 5, 6, 22 ja 23 p 2).
Notari tasu kaugtõestamisel 20 eurot (notari tasu seaduse § 2 lg 21).

[bookmark: nt]Notari tasu kokku 328,10 eurot.
Käibemaks 78,74 eurot.
Kokku 406,84 eurot.

Riigilõivud kinnistute jagamisel 2,50 + 2 eurot (tehinguväärtused 5 882 + 3 712 eurot, riigilõivuseaduse § 347, 349, 80).
Riigilõivud uute omanike kinnistamisel 37 + 10 + 8 eurot (tehinguväärtused 31 619 + 5 882 + 3 712 eurot, riigilõivuseaduse § 347, 76 lg 1).

[bookmark: _Hlk83210879]Eelnimetatutele lisandub ärakirjade valmistamise ja kinnitamise tasu.

/omakäeline ees- ja perekonnanimi/	/allkiri/

ees- ja perekonnanimi	allkiri

/omakäeline ees- ja perekonnanimi/	/allkiri/

ees- ja perekonnanimi	allkiri

/omakäeline ees- ja perekonnanimi/	/allkiri/

ees- ja perekonnanimi	allkiri

/notar/	/allkiri/	/pitser/


Kaugtõestus

_________: 	allkirjastatud digitaalselt

_________ esindaja _________:	allkirjastatud digitaalselt


Notar Annika Kuimet: 	allkirjastatud digitaalselt

